ഉഷ യാദവ്

ഒരു ഇന്ത്യൻ വിദ്യാഭ്യാസ പ്രവർത്തകയും സമകാലിക ഹിന്ദി സാഹിത്യത്തിലെ എഴുത്തുകാരിയും പത്മശ്രീ ജേതാവുമാണ് **ഉഷാ യാദവ്**. ആഗ്രയിലെ സെൻട്രൽ ഇൻസ്റ്റിറ്റ്യൂട്ട് ഓഫ് ഹിന്ദി, ഡോ. ഭീംറാവു അംബേദ്കർ യൂണിവേഴ്സിറ്റി, കനയ്യലാൽ മണിക്ലാൽ മുൻഷി ഇൻസ്റ്റിറ്റ്യൂട് ഓഫ് ഹിന്ദി എന്നിവിടങ്ങളിൽ ഫാക്കൽറ്റി അംഗമായിരുന്നു. അവർ സാഹിത്യ സാംസ്കാരിക സംഘടനയായ ഇന്ദ്രധനുഷിന്റെ പ്രസിഡന്റും ഓറിയന്റൽ റിസർച്ച് ഇൻസ്റ്റിറ്റ്യൂട്ടിന്റെ സെക്രട്ടറിയും ആണ്. ലഖ്‌നൗവിലെ യു. പി. ഹിന്ദി സൻസ്ഥാനിന്റെ ബാലസാഹിത്യത്തിലെ പരമോന്നത ബഹുമതിയായ ബാൽസാഹിത്യ ഭാരതി ഉൾപ്പെടെ പത്തിലധികം പ്രധാന അംഗീകാരങ്ങൾ അവർക്ക് ലഭിച്ചിട്ടുണ്ട്. നൂറിലധികം പുസ്തകങ്ങൾ പ്രസിദ്ധീകരിച്ചതിൽ 'കഹേ റി നളിനി' എന്ന നോവലിന് മധ്യപ്രദേശിലെ സാഹിത്യ അക്കാദമി അഖിലേന്ത്യാ വീർസിംഗ് ദേവ് അവാർഡ് നൽകി. 2021-ൽ, ന്യൂഡൽഹിയിലെ രാഷ്ട്രപതി ഭവനിൽ വെച്ച്, ഹിന്ദി സാഹിത്യ-വിദ്യാഭ്യാസ മേഖലയിലെ സംഭാവനകൾക്ക് ഇന്ത്യാ ഗവൺമെന്റ്  പത്മശ്രീ നൽകി ആദരിച്ചു, ഇത് റിപ്പബ്ലിക് ഓഫ് ഇന്ത്യയുടെ നാലാമത്തെ ഉയർന്ന സിവിലിയൻ ബഹുമതിയാണ്.

## ജീവചരിത്രം
1948 ൽ കാൺപൂരിൽ ജനിച്ച ഉഷ തന്റെ കുട്ടിക്കാലം നഗരത്തിൽ ചെലവഴിക്കുകയും സ്കൂളിലും കോളേജിലും പഠിക്കുകയും ചെയ്തു.

കുട്ടിക്കാലം മുതൽ, ഡോ. ഉഷാ യാദവിന് കവിതകൾ എഴുതാനുള്ള അഭിനിവേശമുണ്ടായിരുന്നു, അത് ഒൻപതാം വയസ്സിൽ അവരുടെ സ്കൂൾ മാസികയിൽ ആദ്യത്തെ കവിത പ്രസിദ്ധീകരിച്ചപ്പോൾ ആരംഭിച്ചു.അവളുടെ പിതാവ് ചന്ദ്രപാൽ സിംഗ് മായങ്ക് ഒരു ബാലസാഹിത്യകാരനും അഭിഭാഷകനുമായിരുന്നു, ഇത് ഉഷ നിയമജീവിതം നയിക്കണമെന്ന് ആഗ്രഹിക്കുന്നതിലേക്ക് അദ്ദേഹത്തെ നയിച്ചു. എന്നിരുന്നാലും, അദ്ധ്യാപനത്തിലും എഴുത്തിലും അവൾക്ക് താൽപ്പര്യമുണ്ടായിരുന്നു, 12-ാം വയസ്സിൽ അവൾ ഹൈസ്കൂൾ പാസായി.
1966 ൽ അവർ ആഗ്രയിലേക്ക് താമസം മാറി, വിരമിച്ച പ്രൊഫസറും ഉത്തർപ്രദേശ് ഉന്നത വിദ്യാഭ്യാസ സേവന കമ്മീഷൻ മുൻ അംഗവുമായ ഡോ. രാജ് കിഷോർ സിംഗിനെ വിവാഹം കഴിച്ചു. എഴുത്തിൽ അഭിനിവേശമുണ്ടായിരുന്ന ഉഷ, ഭർത്താവിന്റെ വിയോജിപ്പ് ഭയന്ന് തന്റെ ലേഖനങ്ങൾ കത്തിച്ചു കളയുമായിരുന്നു. ഒരു ദിവസം അദ്ദേഹം അവളുടെ രചനകൾ കണ്ടെത്തുകയും അവളെ ശാസിക്കുന്നതിനുപകരം എഴുത്ത് തുടരാൻ പ്രോത്സാഹിപ്പിക്കുകയും ചെയ്തു. അടുത്ത 30 വർഷക്കാലം ഉഷ ആഗ്രയിൽ അദ്ധ്യാപികയും പ്രൊഫസറും ആയി ജോലി ചെയ്തു. രണ്ട് ആൺമക്കളും ഒരു മകളും ഉൾപ്പെടെയുള്ള അവളുടെ കുടുംബം അവിടെ സ്ഥിരതാമസമാക്കി.

ഉഷ പിഎച്ച്ഡി പൂർത്തിയാക്കി കാൺപൂർ സർവകലാശാല നിന്ന് (ഇപ്പോൾ ഛത്രപതി ഷാഹു ജി മഹാരാജ് സർവകലാശാല) തുടർന്ന് ആഗ്ര സർവകലാശാല ഡി. ലിറ്റ് നേടി. അതിനുശേഷം അവർ ആഗ്രയിലെ ഒരു വിദ്യാഭ്യാസ സ്ഥാപനത്തിൽ അദ്ധ്യാപികയായി. പിന്നീട് ആഗ്രയിലെ ഡോ. ഭീംറാവു അംബേദ്കർ സർവകലാശാല പ്രൊഫസറായി നിയമിക്കപ്പെടുകയും അവിടെ നിന്ന് അവർ വിരമിക്കുകയും ചെയ്തു.തന്റെ അക്കാദമിക ജീവിതത്തിന് പുറമേ, ഡോ. ഉഷാ യാദവ് ബ്രജ് സംസ്കാരത്തിന്റെ സംരക്ഷണത്തിലും സജീവമായി ഏർപ്പെട്ടിട്ടുണ്ട്. അവരുടെ ലേഖനങ്ങൾ വിവിധ പത്രങ്ങളിലും മാസികകളിലും പ്രസിദ്ധീകരിച്ചിട്ടുണ്ട്, കൂടാതെ തുക്ഡെ തുക്ഡെ സുഖ്, സപ്നോ കാ ഇന്ദ്രധനുഷ്, നോവൽ ആംഖോൺ കാ ആകാശ്, പ്രകാശ് കി ഓർ എന്നിവയുൾപ്പെടെ നൂറിലധികം പുസ്തകങ്ങൾ അവർ രചിച്ചിട്ടുണ്ട്.[4]
വർഗ്ഗം:ഇന്ത്യൻ വനിതാ എഴുത്തുകാർ
വർഗ്ഗം:1948-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യയിലെ വിദ്യാഭ്യാസപ്രവർത്തകർ
വർഗ്ഗം:Date of birth not in Wikidata

## പുരസ്കാരങ്ങൾ

ഡോ. ഉഷ യാദവിന് അവരുടെ "ധൂപ്" എന്ന നോവലിന് ദേശീയ മനുഷ്യാവകാശ കമ്മീഷന്റെ മഹാത്മാഗാന്ധി ദ്വിവത്സര ഹിന്ദി എഴുത്ത് അവാർഡ് ലഭിച്ചിട്ടുണ്ട്. 1998 ൽ ഉത്തർപ്രദേശ് ഹിന്ദി സൻസ്ഥാനിൽ നിന്നുള്ള ബാൽ സാഹിത്യ ഭാരതി പുരസ്ക്കാരം, അലഹബാദ് മീര ഫൌണ്ടേഷനിൽ നിന്നുള്ള മീര സ്മൃതി സമ്മാൻ, മധ്യപ്രദേശ് സാഹിത്യ അക്കാദമി അവാർഡ്, 2004 ൽ ഉത്തർ പ്രദേശ് സർക്കാരിൽ നിന്നുള്ള ഭാരതെന്ദു ഹരിശ്ചന്ദ്ര അവാർഡ് എന്നിവ ഉൾപ്പെടെ പത്തിലധികം അവാർഡുകൾ അവർക്ക് ലഭിച്ചിട്ടുണ്ട്. ഭോപ്പാലിലെ ചൈൽഡ് വെൽഫെയർ ആൻഡ് ചിൽഡ്രൻസ് ലിറ്ററേച്ചർ റിസർച്ച് സെന്ററും അവരെ ആദരിച്ചിട്ടൂണ്ട് .
## അവലംബങ്ങൾ